ବାରମ୍ବାର କ୍ଷତି ହେବାରୁ ଚାଷୀମାନେ ଆଖୁ ବଦଳରେ ଅନ୍ୟ ଚାଷ ପ୍ରତି ମନ ବଳାଇଲେଣି ବୋଲି ପଟ୍ଟାମୁଣ୍ଡାଇର ଆଖୁ ଚାଷୀ ଅକ୍ଷୟ ବେହେରା କହିଛନ୍ତି ।
କେନ୍ଦ୍ରାପଡା ଜିଲ୍ଲାର ଗରଦପୁର, ମାର୍ଶାଘାଇ, ପଟ୍ଟାମୁଣ୍ଡାଇ, ଆଳି, ରାଜକନିକା ଓ ମହାକାଳପଡା ବ୍ଲକରେ ମୁଖ୍ୟତଃ ଆଖୁଚାଷ ହୋଇଥାଏ ।
ଏକ ଦଶନ୍ଧି ପୂର୍ବେ ଏସବୁ ଅଂଚଳରେ ୧୫ ହଜାର ହେକ୍ଟର ଜମିରେ ଆଖୁଚାଷ ହେଉଥିବା ବେଳେ ଏବେ ମାତ୍ର ୫ଶହ ହେକ୍ଟର ଜମିରେ ଆଖୁଚାଷ ହେଉଛି ।
ଗତ ନିର୍ବାଚନ ବେଳେ ମୁଖ୍ୟମନ୍ତ୍ରୀ ଓ ଅନ୍ୟ ନେତାମାନେ ଜିଲ୍ଲାରେ ଚିନି କାରଖାନା ସ୍ଥାପନ ପାଇଁ ପ୍ରତିଶ୍ରୁତି ଦେଇଥିଲେ ।
ବଜାର ଅଭାବ ଓ ଚିନି କାରଖାନାଗୁଡିକ ବନ୍ଦ ହୋଇ ଯାଉଥିବାରୁ ଜିଲ୍ଲାରେ ଆଖୁ ଚାଷ ହ୍ରାସ ପାଇଛି ବୋଲି ଜିଲ୍ଲା ମୁଖ୍ୟ କୃଷି ଅଧିକାରୀ, କେନ୍ଦ୍ରାପଡା ଅଶୋକ ମହାସୁଆର କହିଛନ୍ତି ।
